ร้านจึงอังลัก เฉลิมบุรี ร้านนี้มีป้ายเปิปพิสดารบอกว่าเป็นหมูสะเต๊ะเจ้าแรกของประเทศไทยด้วย ได้ยินแค่นี้ก็น่าสนใจแล้ว แถมยังมีกระเพาะปลาชิ้นใหญ่ยักษ์น้ำข้นรสชาติดีให้ลองอีกต่างหาก นอกนั้นในเมนูยังมีข้าวหมูแดงกับก๋วยเตี๋ยวลูกชิ้นปลาอีกด้วย พูดแล้วก็น้ำลายจะไหล ตัวร้านอยู่บนถนนพระราม 4 ช่วงบ่อนไก่ วิ่งรถจากสาธรไปทางด่วน ร้านจะอยู่ซ้ายมือเยี้อง ตึกลุมพินีทาวเวอร์ ร้านไม่มีที่จอดรถต้องจอดข้างถนน เมนูในร้านนี้ก็มีไม่เยอะ ยิ่งทำให้หน้าสนใจ

กระเพาะปลาน้ำแดง 80฿ ได้กระเพาะปลาชิ้นใหญ่ยักษ์ให้มาเยอะน้ำข้น โรยเนื้อปูผักชีอยู่ด้านบน รสชาติกลมกล่อม แต่ปรุงด้วยซอสเปรี้ยว ตราเตี้ยงเชียงล้งสักหน่อย รสจะโดดขึ้นมาเลย กระเพาะปลาร้านนี้ไม่ใส่หน่อไม้หรือไข่นกกระทา ????????????????

ข้าวหมูแดง 45฿ ราดนํ้าสีนํ้าตาลเข้มเหนียวข้น ในจานมีหมูแดงกุนเชียงหมูกรอบไข่ต้มครึ่งฟอง จุดเด่นของจานนี้คือการหั่นหมูแดงที่จะหั่นมาแบบชิ้นหนาเคี้ยวได้รสชาติ หมูกรอบแข็งไป นํ้าหมูแดงร้านนี้รสชาติไม่เป็นรองใคร ตัวข้าวก็ร่วนไปไม่อร่อย ????????????????

หมูสะเต๊ะ 6฿/ไม้ ได้หมูหมักขมิ้นสีเหลืองมีกลิ่นหอมของเตาถ่านมา 15 ไม้ หมูเนื้อค่อนข้างหนาและนุ่มกว่าร้านทั่วไป นํ้าจิ้มก็รสเข้มข้น ????????????????

ร้านมีขนาดไม่ใหญ่เป็นอาคารพาณิชย์ขนาดหนึ่งคูหา ภายในไม่ได้ติดแอร์ หน้าร้านซ้ายขวามีหม้อต้มน้ำราดข้าวหมูแดงและเตาถ่านย่างหมูสะเต๊ะวางอยู่ โต๊ะเก้าอี้ไม้ตั้งอยู่ด้านใน หมูสะเต๊ะจะย่างใหม่ทุกครั้งหลังจากที่สั่ง อาจต้องรอนานนิดนึง ร้านเปิดทุกวันช่วง 10:00 ถึง 20:00